Συντεταγμένες: 50°55′18.23″N 16°6′2.97″E﻿ / ﻿50.9217306°N 16.1008250°E﻿ / 50.9217306; 16.1008250

Το **Μπόλκουφ** (πολωνικά: *Bolków*, γερμανικά: *Bolkenhain*) είναι πόλη του Πόβιατ Γιάβορ στο Βοεβοδάτο Κάτω Σιλεσίας στη νοτιοδυτική Πολωνία. Είναι η έδρα της διοικητικής περιοχής (γκμίνα) που ονομάζεται Γκμίνα Μπόλκουφ και μέρος της ευρωπεριοχής *Neisse-Nysa-Nisa*.

Σύνοψη
------

Η πόλη βρίσκεται δίπλα στον ποταμό Νίσα Σαλόνα, περίπου 15 χιλιόμετρα νοτιοδυτικά του Γιάβορ και 70 χιλιόμετρα δυτικά της περιφερειακής πρωτεύουσας, Βρότσουαφ. Βρίσκεται στην ιστορική περιοχή της Κάτω Σιλεσίας. Στις 30 Ιουνίου 2010, έχει πληθυσμό 5.301 κατοίκων.

Ιστορία
-------

 Μεσαιωνικό Κάστρο του Μπόλκουφ
Κατά τον Μεσαίωνα, το Μπόλκουφ ήταν ένας μικρός οικισμός εντός του κατακερματισμένου Βασιλείου της Πολωνίας, για πρώτη φορά αναφέρθηκε ως *Hain* (Χάιν) και έλαβε προνόμια πόλης το 1276. Η παλαιότερη γνωστή αναφορά του Κάστρου του Μπόλκουφ χρονολογείται από το 1277 και τη βασιλεία του Πολωνού Δούκα Μπολέσλαφ Β΄ του Φαλακρού. Επεκτάθηκε σημαντικά από τον γιο του, Δούκα Μπόλκο Α΄ τον Αυστηρό. Κατά τη διάρκεια της βασιλείας των διαδόχων του Μπόλκο, του Βερνάρδου της Σβιντνίτσα και του Μπόλκο Β΄ του Μικρού, το κάστρο έγινε ένα από τα ισχυρότερα οχυρά στη Σιλεσία και ένα θησαυροφυλάκιο βρισκόταν επίσης σε αυτό. Το σημερινό όνομα της πόλης δόθηκε από τον Δούκα Βερνάρδο της Σβιντνίτσα, υπό την κυριαρχία του οποίου αναπτύχθηκε γρήγορα, για να τιμήσει τον πατέρα του, Δούκα Μπόλκο Α΄ τον Αυστηρό. Το 1345 αμύνθηκε με επιτυχία από τους Πολωνούς κατά τη διάρκεια πολιορκίας από Τσέχους. Παρέμεινε μέρος του Δουκάτου της Σφιντνίτσα, το οποίο ήταν υπό των έλεγχο των Πιάστ μέχρι τη διάλυσή του το 1392, όταν ενσωματώθηκε στα τσεχικά εδάφη του Στέμματος της πολυεθνικής Αγίας Ρωμαϊκής Αυτοκρατορίας.

Το 1463, το κάστρο καταλήφθηκε από τον Τσέχο Βασιλιά Γεώργιο Ποντιέμπραντυ και στη συνέχεια έγινε το σπίτι των ντόπιων ληστών, πριν καταληφθεί από τους αστούς του Βρότσουαφ και της Σφιντνίτσα το 1468. Στη συνέχεια η πόλη πέρασε στο Βασίλειο της Ουγγαρίας, το 1493 καταλήφθηκε από τον Καζιμίρ Β΄ του Τσέσυν του Οίκου των Πιάστ και αργότερα επέστρεψε υπό τσεχική κυριαρχία.

Η πόλη και το κάστρο, που καταστράφηκαν στον Τριακονταετή Πόλεμο, έγιναν ιδιοκτησία του Αβαείου του Κσέσουφ το 1703. Κατά τη διάρκεια των Σιλεσιανών Πολέμων, στα μέσα του 18ου αιώνα η πόλη προσαρτήθηκε από το Βασίλειο της Πρωσίας και, στη συνέχεια, το 1871 έγινε μέρος της Γερμανίας. Μετά την εκκοσμίκευση, από το 1810 το κάστρο εγκαταλείφθηκε και βραδέως παρήκμασε. Οι προσπάθειες αποκατάστασης του κάστρου δεν ξεκίνησαν μέχρι το 1905.

Κατά τη διάρκεια του Β΄ Παγκοσμίου Πολέμου, οι Γερμανοί δημιούργησαν ένα υποστρατόπεδο του στρατοπέδου συγκέντρωσης Γκρος-Ρόζεν για Εβραίους.

Ένα στρατόπεδο εκπαίδευσης για τους Εβραίους εθελοντές Χάγκανα ιδρύθηκε το 1947 στο Μπόλκουφ. Το στρατόπεδο εκπαίδευσε 7.000 στρατιώτες, οι οποίοι στη συνέχεια ταξίδεψαν στην Παλαιστίνη και υπήρχε μέχρι το τέλος του 1948.

Από το 1997, το Κάστρο του Μπόλκουφ είναι ο τόπος του ετήσιου γοτθικού ροκ φεστιβάλ «Castle Party».

Αξιοθέατα
---------

Το πιο αξιοσημείωτο ορόσημο της πόλης είναι το μεσαιωνικό Κάστρο του Μπόλκουφ, που χρονολογείται από τον 13ο αιώνα. Άλλα αξιοθέατα περιλαμβάνουν το δημαρχείο, την εκκλησία του Αγίου Χέντβιγκ, την πλατεία αγοράς γεμάτη με πολύχρωμα αρχοντικά και άλλα ιστορικά κτίρια και κατασκευές.

* Αυλή του Κάστρου του ΜπόλκουφΑυλή του Κάστρου του Μπόλκουφ
* Εκκλησία του Αγίου ΧέντβιγκΕκκλησία του Αγίου Χέντβιγκ
* Οδός Νιεποντλεγκουόστσι με φόντο το δημαρχείοΟδός Νιεποντλεγκουόστσι με φόντο το δημαρχείο
* Μπαρόκ παρεκκλήσιΜπαρόκ παρεκκλήσι

Αξιοσημείωτα πρόσωπα
--------------------

 Πλατεία αγοράς στο Μπόλκουφ.
* Χέρμπερτ Πούσμαν (1920-1944), πιλότος της Luftwaffe
* Χάινριχ Βίντελεν (1921-2015), Γερμανός πολιτικός

Παραπομπές
----------

1. ↑  bdl.stat.gov.pl/api/v1/data/localities/by-unit/030210105024-0935995?var-id=1639616&format=jsonapi. Ανακτήθηκε στις 3  Οκτωβρίου 2022.
2. 1 2  «Historia Zamku». *Κάστρο του Μπόλκουφ* (στα Πολωνικά). Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 12 Φεβρουαρίου 2020.
3. 1 2 3  «Historia». *Γκμίνα Μπόλκουφ* (στα Πολωνικά). Αρχειοθετήθηκε από το πρωτότυπο στις 22 Οκτωβρίου 2019. Ανακτήθηκε στις 12 Φεβρουαρίου 2020.
4. ↑  «Hagana's training camp in Bolkow». Αρχειοθετήθηκε από το πρωτότυπο στις 19 Οκτωβρίου 2015. Ανακτήθηκε στις 25 Απριλίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπόλκουφ** |

* Επίσημος ιστότοπος
* Άποψη του κάστρου από drone

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 236373750
* GND: 4087981-1

 |

 |